Уочи Нове године
Уочи Нове године
Откада Србин на лета пази,
Четир' стотине ногама гази,
И, ево, опет ново се јави,
Да новом бољом срце крвави!
Спора времена брзо летише!
Срб што је био то није више:
Други по телу, други по души;
Лагано време, ал' брзо руши!
Где су нам сада понос-јунаци?
— Сви скупа вену у једној раци! —
Где нам је срце, дух ратоборан?
— Смирено време: »Слуга покоран!« —
О, грешна гласа (проклете душе!),
Којим се Марка унуци служе...

Извори 

Поезија Ђуре Јакшића, 1856.